52. ΝΟΜΟΣ υπ’ αριθ. 335 της 31 Μαΐου/9 Ιουν.1976(ΦΕΚ Α΄138) Περί προσωρινής ρυθμίσεως ζητημάτων αφορώντων εις την οργάνωσιν και λειτουργίαν των δημοσίων πολιτικών Υπηρεσιών.  Άρθρ.1.-Μέχρι της δημοσιεύσεως των κατά τον Νόμ.51/1975 «περί αναδιοργανώσεως των δημοσίων πολιτικών υπηρεσιών» (ανωτ.αριθ.41) οργανισμών των Υπουργείων, επιτρέπεται η δια Π. Δ/των, εκδιδομένων τη προτάσει του αρμοδίου κατά περίπτωσιν Υπουργού και των Υπουργών Προεδρίας Κυβερνήσεως και Οικονομικών, ρύθμισις ζητημάτων αφορώντων εις την οργάνωσιν και λειτουργίαν των δημοσίων πολιτικών υπηρεσιών και των παρ’ αυταίς Συμβουλίων και Επιτροπών, συναφών προς την σύστασιν, κατάργησιν ή συγχώνευσιν υπηρεσιών και συλλογικών οργάνων, τον καθορισμόν των αρμοδιοτήτων αυτών, την μετάθεσιν υφισταμένων αρμοδιοτήτων εις συνιστωμένας  υπηρεσίας ή συλλογικά όργανα, την υποκατάστασιν συνιστωμένων υπηρεσιών ή συλλογικών οργάνων εις αρμοδιότητας υφισταμένων τοιούτων και τους όρους και την διαδικασίαν της τοιαύτης υποκαταστάσεως, άνευ συστάσεως ή βαθμολογικής ανυψώσεως ή καταργήσεως οργανικών θέσεων, εφ’ όσον η τοιαύτη ρύθμισις επιβάλλεται δια την εύρυθμον λειτουργίαν τούτων.  ΄Αρθρ.2.-Η ισχύς του παρόντος νόμου άρχεται από της δημοσιεύσεώς του δια της εφημερίδος της Κυβερνήσεως.  